Diari Oficial de la Generalitat Valenciana


Sumari del DOGV 6694, del 18-01-2012 (2011/13079)

Notificació de la sentència dictada en el judici verbal número 1885/2010.
-------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13983


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 1885/2010. [2011/13893]  
Judici verbal 001885/2010-E  
Demandant: Javier Herrero Moreno.  
Procuradora: M.ª Carmen Ballester Villa.  
Demandat: Auto Sport Wagen Distribuidores del Levante, SL.  
Procurador: -  
Jesús Mario Abat Gallego, secretari d'aquesta ciutat i partit, faig saber:  
Que en el judici de referència s'ha dictat la Sentència de 16 de desembre de 2011, que té l'encapçalament i dispositiva, literalment, com segueix:  
«Sentència número 244/2011  
Castelló de la Plana, 16 de desembre de 2011  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici verbal, promogudes per la procuradora Carmen Ballester Villa, en representació de Javier Herrero Moreno, sota la direcció lletrada de Ricardo Navarro Torres, contra Auto Sport Wagen Distribuidores del Levante, SL, (declarada en rebel·lia), i resolc d'acord amb els següents:  
Dispositiva  
Estime íntegrament la demanda interposada per la procuradora Carmen Ballester Villa, en representació de Javier Herrero Moreno, contra Auto Sport Wagen Distribuidores del Levante, SL, i dispose:  
  
A) Declare la resolució del contracte de reserva subscrit entre l'actora i la demandada, amb data 28 de gener de 2010 respecte del vehicle marca BMW, model 320D, color negre (matrícula i número de bastidor sense especificar).  
B) Com a conseqüència de la resolució del contracte de reserva, condemne la mercantil demandada a pagar a l'actor la quantitat de mil cinc-cents euros (1.500,00 €), que es corresponen amb les quantitats lliurades a compte per l'actor per al cas en què finalment s'haguera fet efectiva la compravenda del vehicle, la qual no es va portar mai a terme, més els interessos legals des de la interpel·lació judicial.  
C) Condemne a costes la demandada.  
Notifiqueu aquesta resolució a les parts i feu-los saber que no s'hi pot interposar cap recurs.  
Aquesta és la meua sentència, de la qual es deixarà una testimoniança en les actuacions, que, jutjant definitivament en primera instància, pronuncie, mane i firme.  
Publicació. Aquesta sentència ha estat donada, llegida i publicada pel jutge que la firma, mentre celebrava audiència pública en el dia de la seua data, i assistit per mi, el secretari judicial. En done fe».  
Atés que es desconeix el domicili o la residència actuals de l'entitat demandada Auto Sport Wagen Distribuidores del Levante, SL, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de l'esmentada sentència.  
  
Castelló de la Plana, 19 de desembre de 2011.- El secretari: Jesús Mario Abat Gallego.